Z A P I S N I K
s 14. sjednice Vijeća Mjesnog odbora Jelenovac,  održane, 21. srpnja 2022. godine u Mjesnoj samoupravi Jelenovac, Ilica 181
s početkom u 14:00 sati

NAZOČNI ČLANOVI VIJEĆA:
Ivo Zagorec, Darija Mažuran-Bučević, Ivo Kuzmanić, Lucija Petrač, Branko Kasalo

Predsjedava Ivo Zagorec, predsjednik Vijeća. Konstatira da je nazočno 5 od ukupno 5 članova čime su ispunjeni uvjeti za pravovaljano donošenje odluka.

Predsjednik daje na usvajanje Zapisnik s 13.  sjednice Vijeća. Zapisnik s 13. sjednice održane 22. lipnja 2022. usvojen s većinom glasova s 3 ZA i 2 PROTIV.
Predsjednik predlaže usvajanje dnevnog reda. 
Dnevni red daje na glasovanje.
Jednoglasno usvojen slijedeći: 


D n e v n i    r e d

1. Godišnji izvještaj o izvršenju Financijskog plana Mjesnog odbora Jelenovac za 2021- usvajanje
2. Aktualna komunalna problematika
3. Pitanja, prijedlozi i obavijesti
· Vinogradske c., od k.br. 32 – uspostavljanje uzdužnih parkirališnih mjesta


Ad. 1.	Godišnji izvještaj o izvršenju Financijskog plana Mjesnog odbora Jelenovac za 
2021- usvajanje

Predsjednik otvara raspravu o Godišnjem izvještaju o izvršenju Financijskog plana MO Jelenovac za 2021. Obzirom da nakon rasprave vijećnicima nije bilo jasno gdje su utrošena sredstva s pozicije Održavanje nerazvrstanih cesta, isti nije usvojen.


Ad. 2.  Aktualna komunalna problematika

Predsjednik otvara raspravu o prijedlogu zahtjeva A. K. za postavljanje uspornika prometa duž ulice Vinogradske te postavljanje prometnog ogledala na križanju ulica Vinogradska i Kosirnikova.
Nakon rasprave, jednoglasno doneseni slijedeći zaključci:

Z A K LJ U Č A K 
o odbijanju postavljanje uspornika u Vinogradskoj ulici

1.	Vijeće Mjesnog odbora Jelenovac raspravljalo je o zahtjevu A.K. o postavljanju uspornika u Vinogradskoj ulici.

2.	Vijeće odbija prijedlog o postavljanju predloženih uspornika na temelju Zaključka VGČ Črnomerec po kojem se uspornici postavljaju samo kod škola, dječjih vrtića i javnih ustanova.

3.	Ovaj Zaključak dostavit će se podnositelju zahtjeva.



Z A K LJ U Č A K
o prijedlogu o postavljanju prometnog ogledala na križanju Vinogradska i Kosirnikova

1.	Vijeće Mjesnog odbora Jelenovac raspravljalo je o zahtjevu A.K. o prijedlogu postavljanja prometnog ogledala na križanju ulica Vinogradska i Kosirnikova.

2.	Vijeće prihvaća prijedlog podnositelja zahtjeva o postavljanju prometnog ogledala na križanju ulica Vinogradska i Kosirnikova.

3.	Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.

Predsjednik čita upit M.V. dostavljen putem maila o problemu učestalih puknuća vodovodnih cijevi u ulici Jelenovac oko kućnog broja 18.
Predloženo je da se ulica Jelenovac stavi u plan rekonstrukcije vodovodnih cijevi za iduću godinu.
Nakon rasprave jednoglasno donesen slijedeći:

Z A K LJ U Č A K
o prijedlogu rekonstrukcije vodovodnih cijevi u ulici Jelenovac

1.	Vijeće Mjesnog odbora Jelenovac zaprimilo je upit o učestalom puknuću vodovodnih cijevi u ulici Jelenovac kod kbr. 18.

2.	Vijeće predlaže da se ulica Jelenovac uvrsti u plan rekonstrukcije vodovodnih cijevi.

3.	 Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.


Ad. 3.	Pitanja, prijedlozi i obavijesti
· Vinogradske c., od k.br. 32 – uspostavljanje uzdužnih parkirališnih mjesta

Predsjednik čita prijedlog dobiven od predsjednika GČ Črnomerec o izmijenjenim nazivima autobusnih stajališta na području MO Jelenovac te vijećnici na isti nemaju primjedbi.
 
Predsjednik napominje problem parkiranja preko puta bolnice u Vinogradskoj ulici te predlaže u suradnji s vijećnicima i djelatnicima Prometnog redarstva postavljanje vertikalne prometne  signalizacije s oznakom zabrane parkiranja B 36 s dopunskom pločom PAUK u Vinogradskoj ulici od k.br. 28 do zebre prema ulici Ivana Kosirnika.
Nakon rasprave jednoglasno donesen slijedeći:

Z A K LJ U Č A K
o prijedlogu postavljanja prometne signalizacije,
Vinogradske ulica

1.	Vijeće Mjesnog odbora Jelenovac raspravljalo je o problemu učestalog nepropisnog parkiranja u Vinogradskoj ulici preko puta bolnice.

2.	Vijeće predlaže postavljanje vertikalne prometne signalizacije s oznakom zabrane parkiranja B 36 s dopunskom pločom PAUK u Vinogradskoj ulici od k.br. 28 do zebre prema ulici Ivana Kosirnika.
   
3.	Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.

         
Nakon kratkog razgovora predsjednik zatvara sjednicu.
Sjednica završila u 15:30 sati.

KLASA:   024-08/22-003/1494
URBROJ: 251-13-11-3/001-22-2
Zagreb,     21. srpnja 2022.			



     Predsjednik
							        Vijeća MO Jelenovac
								

								    Ivo Zagorec

